Pasumbangipun ingkang kathah awarni barang, kados ta: sinjang, udhêng sarta badhe rasukan, ugi wontên ingkang nyumbang arta, nanging panyumbangipun langkung rumiyin utawi sasampunipun lêbar damêl. Arta ingkang kasumbangakên sarêng damêl punika, manawi damêlipun mawi pasamuwan tayuban, sintên ingkang badhe ambêksa, kêdah maringi arta kawadhahan talam ingkang kaaturakên dening talèdhèk sarêng kalihan sampur.